Gas denuncia que els regants paralitzen la remodelació del passeig del Canal.
L’alcalde de Roquetes, Paco Gas, ha denunciat que la Comunitat de Regants de la Dreta manté paralitzades les obres de remodelació del passeig del Canal a Roquetes, entre els mercat municipal i l’edifici de l’Ajuntament. Una obra on es preveuen invertir 157.000 euros. Segons Gas, la Comunitat de Regants ha impugnat el projecte arran d’un plet que van tenir amb l’Ajuntament l’any 2002 per haver realitzat també una actuació de millora sense comunicar-ho a la Confederació Hidrogràfica de l’Ebre, un tràmit que ara sí que s’ha realitzat. Gas considera la situació “injusta”. Gas confia que les negociacions amb la Comunitat de Regants de la Dreta acaben desencallant l’actuació.